വിക്രം മാർവ

ഒരു ഇന്ത്യൻ ഓർത്തോപെഡിക് സർജനും സാമൂഹ്യ പ്രവർത്തകനും വികലാംഗരായ കുട്ടികളുടെ പുനരധിവാസ കേന്ദ്രത്തിന്റെയും കുട്ടികളുടെ ഓർത്തോപെഡിക് ഹോസ്പിറ്റലിന്റെയും മാതൃസേവാ സംഘത്തിന്റെ സ്ഥാപകനും കുട്ടികളുടെ മാസികയായ മാതൃഭു അന്തർഗത് സൻസ്കാറിന്റെ സ്ഥാപകനുമായിരുന്നു ഡോ. വിക്രം മാർവ. ഡോ ബി.സി. റോയ് അവാർഡ് ലഭിച്ച അദ്ദേഹത്തിന് ഇന്ത്യ സർക്കാർ 2002 ൽ പത്മശ്രീ നൽകി.

 ജീവചരിത്രം 
മഹാരാഷ്ട്രയിലെ നാഗ്പൂർ ജില്ലയിലെ ശിവ്നി ഗ്രാമത്തിൽ 1925 ജൂൺ 4 നാണ് വിക്രം മാർവ ജനിച്ചത്. 1948 ൽ കൊൽക്കത്ത മെഡിക്കൽ കോളേജിൽ നിന്ന് മെഡിസിൻ (എംബിബിഎസ്) ബിരുദം നേടിയ അദ്ദേഹം സ്വാതന്ത്ര്യ പ്രസ്ഥാനത്തിലെ അഭയാർഥികൾക്കും ബംഗാളിലെ വരൾച്ചബാധിത പ്രദേശങ്ങളിലെ ഇരകൾക്കും സേവനം നൽകുന്ന ഒരു മെഡിക്കൽ സന്നദ്ധപ്രവർത്തകനായി ഔദ്യോഗിക ജീവിതം ആരംഭിച്ചു. പിന്നീട് ഉന്നതപഠനം നടത്തിയ അദ്ദേഹം 1956 ൽ റോയൽ കോളേജ് ഓഫ് സർജന്റെ (എഫ്ആർസിഎസ്) ഫെലോ ആയി. അദ്ദേഹം 1961-ൽ ഇന്ത്യയിൽ തിരിച്ചെത്തി ഔറംഗബാദിൽ ഒരു സർജറി പ്രൊഫസറായി ജോലി തുടങ്ങി അദ്ദേഹം 1971 വരെ അവിടെ ജോലി ചെയ്തു. ഈ കാലയളവിൽ, ഓർത്തോപീഡിക്സ്, പാരാപ്ലെജിയ എന്നീ വകുപ്പുകൾ അദ്ദേഹം സ്ഥാപിച്ചതായി അറിയപ്പെടുന്നു.  ഇന്ത്യൻ കൗൺസിൽ ഓഫ് മെഡിക്കൽ റിസർച്ചിൽ നിന്നും (ഐസിഎംആർ) 1971 ൽ കോമൺ‌വെൽത്ത് ഫെലോഷിപ്പിൽ നിന്നും സ്കോളർഷിപ്പ് ലഭിച്ചു. അടുത്ത വർഷം നാഗ്പൂരിലെ ഗവൺമെന്റ് മെഡിക്കൽ കോളേജിലേക്ക് ജോലി മാറിയ അദ്ദേഹം 1980 ൽ സർക്കാർ സർവീസിൽ നിന്ന് വിരമിക്കുന്നതുവരെ കോളേജിന്റെ ഡീൻ ആയി ജോലി ചെയ്തു.  

വിരമിച്ച ശേഷം മർവ വികലാംഗർക്കുള്ള കുട്ടികളുടെ പുനരധിവാസ കേന്ദ്രവും കുട്ടികളുടെ ഓർത്തോപീഡിക് ആശുപത്രിയും സ്ഥാപിച്ചു  1981-ൽ, പോളിയോ ബാധിതരും ശാരീരിക വെല്ലുവിളി നേരിടുന്നതുമായ കുട്ടികളെ ചികിത്സിക്കുന്നതിനായി സീതാബുൾഡിയിലെ മാതൃസേവാ സംഘവുമായി ബന്ധപ്പെടുകയും 20 വർഷം അവിടെ ജോലി ചെയ്യുകയും ചെയ്തു. കുട്ടികൾക്കായി മാതൃഭു അന്തർഗത് സംസ്‌കാർ എന്ന മാസികയും അദ്ദേഹം സ്ഥാപിച്ചു.  ഹിന്ദി ഭാഷയുടെ പിന്തുണക്കാരനായ മർവ ഹിന്ദി രാഷ്ട്ര ഭാഷാ പ്രചാർ സമിതി, വിദർഭ സേവന സമിതി എന്നിവയുടെ വൈസ് പ്രസിഡന്റായി സേവനമനുഷ്ഠിച്ചു. ഭാരതി കൃഷ്ണ വിദ്യാ വിഹാർ സ്കൂൾ  സ്ഥാപിച്ചതിനും നിരവധി ശസ്ത്രക്രിയ, രക്തദാന ക്യാമ്പുകൾ സംഘടിപ്പിക്കുന്നതിനും പിന്നിൽ അദ്ദേഹത്തിന്റെ സംഭാവനകളുണ്ട്.  

22 മെഡിക്കൽ പേപ്പറുകളുടെ ബഹുമതി നേടിയ മാർവാ ജനറൽ സർജറി, ഓർത്തോപെഡിക്സ് എന്നിവയിൽ ബിരുദാനന്തര കോഴ്സുകളുടെ അംഗീകൃത പരീക്ഷകനായിരുന്നു. ഇന്ത്യൻ ഓർതോപീഡിൿസ് അസോസിയേഷൻ മുൻ പ്രസിഡന്റ്  വിദർഭ ഓർത്തോപീഡിക് സൊസൈറ്റിയുടെ ഒരു സഹസ്ഥാപകനും ആയ അദ്ദേഹം ജോൺസൺ ആന്റ് ജോൺസൺ ആൻഡ് സ്മിത്ത് ആന്റ് നെഫ്യൂ എന്നിവരുടേ ഫെല്ലോ ആയിരുന്നു. എ എ മേത്ത ഗോൾഡ് മെഡലും സർ ആർതർ ഐർ ബ്രൂക്ക് അവാർഡും അദ്ദേഹം നേടിയിട്ടുണ്ട്.  1979 ൽ ഡോ. ബിസി റോയ് അവാർഡ് - മെഡിക്കൽ ടീച്ചർ, മെഡിക്കൽ വിഭാഗത്തിലെ ഏറ്റവും ഉയർന്ന ഇന്ത്യൻ അവാർഡ്. 2002 ൽ പദ്മശ്രീ സിവിലിയൻ അവാർഡ് നൽകി ഇന്ത്യൻ സർക്കാർ അദ്ദേഹത്തെ ആദരിച്ചു  

2013 നവംബർ 6 ന്‌ 88 ആം വയസ്സിൽ വാർദ്ധക്യസഹജമായ അസുഖങ്ങൾ കാരണം വിക്രം മർവ മരിച്ചു. ഭാര്യയും രണ്ട് മക്കളും ഒരു മകനും മകളും ഉണ്ടായിരുന്നു.

 ഇതും കാണുക 
 മാതൃസേവാസംഘം
 ഗവണ്മെന്റ് മെഡിക്കൽ കോളേജ്, നാഗ്പൂർ
 അവലംബം 


പുറത്തേക്കുള്ള കണ്ണികൾ


വർഗ്ഗം:ഇരുപതാം നൂറ്റാണ്ടിലെ ഇന്ത്യൻ മെഡിക്കൽ ഡോക്ടർമാർ
വർഗ്ഗം:മഹാരാഷ്ട്രയിൽ നിന്നുള്ള ഇന്ത്യൻ സ്വാതന്ത്ര്യസമരസേനാനികൾ
വർഗ്ഗം:ഗാന്ധിയർ
വർഗ്ഗം:ഇന്ത്യൻ പുരുഷ സാമൂഹ്യ പ്രവർത്തകർ
വർഗ്ഗം:2013-ൽ മരിച്ചവർ
വർഗ്ഗം:1925-ൽ ജനിച്ചവർ